Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 200

2. Követelmények Általános szakmai elvárások: A lakberendező mester az elsajátított ismeretek birtokában képes elméleti ismereteit (esztétikai és műszaki) magas szinten alkalmazni a tervezésben és kivitelezésben, a munka során képes munkatársait önállóan irányítani, mint kereskedő munkáját önállóan végezni. Jártas az értékesítés és gazdálkodás egyes területein, kellő ismerettel és készséggel bír a munkaszervezési, értékesítési és gazdasági feladatok ellátására, a következtetések levonására, és a szükséges szervezési feladatok ellátására. Szolgáltatásának minősége, a vállalkozása piacon maradásának alapfeltétele. 2.1. Szakmai elméleti követelmények Az előzőekben leírtakkal összhangban a lakberendező mesternek ismernie kell: — tervezési munkája során a szükséges műszaki és vizuális megjelenítési kifejezési módokat, — alapismerete legyen a kivitelező szakmákról, — ismerje a szakma történetét (építészettörténet, művészettörténet, enteriőrtörténet, bútortörténet), — ismerje az aktuális berendezési trendeket, — alkalmaznia kell a színdinamika, tárgyformálás, térszervezés elméleteit, — ismernie és alkalmaznia kell a világítástechnika, az ergonómia ajánlásait, — ismernie kell a beépítésre kerülő anyagokat és azok felhasználási lehetőségeit, minőségi paramétereit, — alkalmazza a tárgyalási kommunikációs technikákat, — ismerje a kereskedelmi tevékenység általános szabályait, — ismerje a cégépítés, működtetés formáit. 2.2. Szakmai gyakorlati követelmények A szakma mesterének ismernie kell a tervkészítés, a kivitelezés és az értékesítés gyakorlatát, képes legyen munkatársait irányítani és munkájukat ellenőrizni. Ismernie és alkalmaznia kell: — a legújabb építési és berendezési anyagokat, technikákat és technológiákat, — a vállalása felmérésének (interjú) technikáját, — tervezési technikákat, módszereket, — a különböző fázisú tervfajtákat, — a szerződéskötés módját, — fővállalkozóként a beruházásra vonatkozó hatósági szabályzókat és szabványokat, — fővállalkozóként a kivitelezés ütemezését, koordinálását. 2001/117. szám IV. A szakmai minősítés és vizsgáztatás rendje A mestervizsgát a Magyar Kereskedelmi és Iparkamara Mestervizsga Szabályzatában (a továbbiakban: MKIK Vizsgaszabályzat) foglaltak szerint kell előkészíteni és megszervezni. A mesterjelöltnek a Mestervizsga Bizottság előtt kell számot adnia gyakorlati tudásáról, elméleti felkészültségéről. A mestervizsga részei: — vállalkozási ismeretek (közgazdasági, jogi, munkaügyi stb. ismeretek) vizsga, — pedagógiai (munkapedagógiai) ismeretek vizsga, — szakmai gyakorlati vizsga, — szakmai elméleti (írásbeli, szóbeli) vizsga. Megjegyzés: A vállalkozási ismeretek és a pedagógiai ismeretek vizsgarész követelményrendszere egységes, azokat az adott szakképesítésért felelős minisztérium rendelete, az ipari mesterképzés szakmai és vizsgakövetelményeiről szóló

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes